Nouzon ket ken perak ne oan ket bet o welet ar film-mañ er sinema. Neo ket grevus spontus, a lavarfet.  Amreeka (troet Amerrika e galleg, nouzon ket perak kennebeut) a zo istor ur balestinianez gant ur vuhez dereat met roet e vez tro dezhi da vont da vevañ da Stadoù-Unanet Amerika ha ne chom ket da dortal re bell. Mont a ra du-hont gant he mab 16 vloaz. Degemeret e vezont gant tud all eus o familh, o vevañ e SUA abaoe pellig. Siwazh evit hon harozez e vo skoet hech archant gant maltouterien ar charr-nij setu vo ret dezhi kavout labour!  Setu neuze istor ar vaouez o klask ur skol evit he mab, o klask labour, o klask kuzhat dhe familh emañ o labourat en ur fast-food ha neo ket en un ti-bank… Kalz fent a zo, traoù spontus a choarvez met ordin e vez skañvaet gant un dra all.  Endro Mouna (harozez ar film) a zo leun a dudennoù plijus ha fentus (plach an ti-bank, he chenseurt Matt h.a.).  Arabeg flour a vez klevet, saourus-tre ha dedennus  gwelet pegoulz ha peseurt gerioù saozneg a vez sillet er chaozeadennoù.  Film kentañ ar sevenourez eo hag awenet eo gant hech istor personel, hini he familh.  Ur sapre taol-kaer deus graet, ur film brav eo, leun a spi hag a zenelezh. A-live gant The Visitor evidon-me.